#חלאסצחי - ההשטאג שיגרום לכם לצחוק בקול מול המחשב - הוא אדפטציה לעברית של המם המוכר STFU Carl, לדברי מפעילי אתר הממים הפופולרי "אני לקבל יכול פלאפל", שהחלו להריץ את המם, הצובר מאתמול תאוצה בפייסבוק.



"השתמשנו בתמונות רשמיות של צה"ל והוספנו בדיחות מפגרות מהתרבות הישראלית. אין מטרה מאחורי זה, כמו שאין מטרה מאחורי כל העמוד. אנחנו רוצים לצחוק ולהצחיק".



ומה לגבי מי שכבר יקפוץ ויגיד שזה פוגע בצה"ל?

"אם יהיו אנשים שיחשבו שאנחנו מבזים את חיילי צה"ל, זה בראש שלהם. לנו אין שום כוונה כזו. רובנו משרתים במילואים, קרביים וג'ובניקים. אין פה שום רצון לבקר את צה"ל כארגון. אנחנו צוחקים על אותם אנשים שחושבים שהם מצחיקים, כשבפועל הם חוזרים על אותן בדיחות לעוסות שוב ושוב. לכל אחד היה את הצחי שלו בצבא, וזה מה שאנחנו באים להראות פה".